Vraj sa to hodí, povedať o sebe pár slov. Rada cestujem. Už od malička sme sa s rodičmi v jednom kuse niekam presúvali. Často s celým domovom, ale častejšie na dovolenky. A evidentne mi tento dobrý zvyk, cestovať, zostal.
Tento cestovateľský denník som začala písať kvôli mojim neterkám, aby moje zážitky zostali pre ne živé. A nič nie je jednoduchšie, ako opísať príbehy, ktoré sa pri sólo cestovaní samé ponúkajú na zaznamenanie. Blog je na to ideálny nástroj.
Neviem, či je podstatné, koľko krajín som navštívila. Skôr si myslím, že je podstatné odniesť si z ciest zážitky a nové poznatky. Chodiť po svete s otvorenými očami a nechať ho na seba vplývať. Doma málokedy oceníme ako dobre sa nám tu žije v porovnaní s inými krajnami sveta. A je veľmi fajn sa mať kam vracať.
Pred rokmi ma očarila východná Afrika, Tanzánia a Keňa. Je neuveriteľné, aký malý a nepodstatný sa človek cíti uprostred Serengeti. Na Južnú Afriku nikdy nezabudnem. Bola som tam na Majstrovstvách sveta vo futbale v roku 2010 na pamätnom zápase s Taliansko, ktoré sme drzo poslali domov.
Posledné roky zasa veľa času trávim na Bali, kde sa cítim dobre a snažím sa pochopiť miestnu mentalitu. Medzi dlhšími cestami sa teším aj z kratšieho výletu po Európe, taký rafting v Bosne a Hercegovine stojí za to. Našťastie, stále je veľa miest, ktoré chcem navštíviť.
Pokiaľ sa na Bali chystáte osobne, čo rozhodne odporúčam, e-knihu Krížom-krážom po Bali, s tipmi, trikmi a odporúčaniami, nájdete hneď dole alebo na Martinuse.
Ako čas plynie, menia sa aj rozhodnutia a smerovania v živote. Po desaťročnej prestávke sa vraciam do cestovného ruchu s mojou novou cestovnou agentúrou Carolka na cestách. Mojou aktuálnou destináciou je Egypt, ktorý som objavila v kovidovom roku 2021. S mojim egyptským obchodným partnerom, cestovnou kanceláriou BLACK HORSE TRAVEL, sme pre vás pripravili špecializované pobyty pre športovkyne Joga pobyt s Kyrou a Fitness pobyt s Grétkou.
Pre milovníkov histórie sme zostavili jedinečný Poznávací okruh po Egypte, ktorý nemá na slovenskom trhu konkurenciu – od pyramíd, cez Asuán a Abu Simbel a plavbu po Níle, až po Hurgadu s oddychom pri mori.
V letnej sezóne 2022 začíname postupne s ponúkaním hotelov, ktoré nie sú v ponuke štandardných slovenských cestovných kancelárií a zameriavame sa na ponuku pobytov na mieru PODĽA KONKRÉTNYCH POŽIADAVIEK KLIENTOV. Je to náročnejšie, než skopírovať ponuku cestovných kancelárií, ale vidím v tom väčší zmysel, než umiestniť všetkých dovolenkárov do desiatich vybraných hotelov, ktoré potrebujú cestovné kancelárie predať.
Veľa cestovateľských zážitkov prajem
Carolka
Orgán dozoru nad dodržiavaním nariadenia o ochrane osobných údajov je a orgán vybavujúci sťažnosti Úrad na ochranu osobných údajov,
Inšpektorát SOI pre Bratislavský kraj
Bajkalská 21/A, P. O. BOX č. 5,
820 07 Bratislava
Odbor výkonu dozoru
email@example.com
tel. č. 02/58 27 21 72, 02/58 27 21 04
fax č. 02/58 27 21 70
Carolka na cestách, cestovná agentúra
firstname.lastname@example.org
+ 421 (0) 908 473 341
Prevádzkovateľ:
KPS Poradenské centrum s.r.o.
Teplická 1, 831 02 Bratislava
email@example.com
IČO: 36734853
DIČ: 2022318749